মালয়েশিয়া এয়ারলাইন্সের যাত্রীবাহী বিমানটি নিখোঁজ হয় মাঝরাতে এবং পরদিন দক্ষিণ চীন সাগরের পানিতে তেল ভাসতে দেখা গেছে বলে বিভিন্ন গণমাধ্যম খবর দেয়। নিগেল কাওথ্রোনের অনুমান সত্যি হয়ে থাকলে সেই রাতেই থাই-মার্কিন যৌথ মহড়ায় অংশগ্রহণকারী মার্কিন নেতৃত্বাধীন সেনাবাহিনী সাগর থেকে বিমানটির ধ্বংসাবশেষ সরিয়ে ফেলে। এরপরও যাতে তলিয়ে যাওয়া কোনো ধ্বংসাবশেষ বা লাশ ঐ সাগরে ভেসে উঠলে সেদিকে মানুষের দৃষ্টি না পড়ে সেজন্য ‘নিখোঁজ হয়ে যাওয়ার পরও কয়েক ঘন্টা বিমানটি আকাশে উড়েছে’ বলে কল্পকাহিনী ফাঁদা হয়। সে কল্পকাহিনীর সূত্র ধরে দক্ষিণ চীন সাগর থেকে তল্লাশি অভিযান চলে যায় ভারত মহাসাগরে; আর সেই ফাঁকে দক্ষিণ চীন সাগরের সব আলামত লোপাট করে দেয়া হয়।